Die Toyota SZ-enjinfamilie is 'n reeks inlynviersilinderenjins met 'n vorentoe-gerigte uitlaat. Toyota Motor Manufacturing (UK) in Deeside vervaardig SZ-enjins vir die Yaris. Al drie die SZ-enjins word ook deur die Tianjin FAW Toyota Engine Co., Ltd. in Xiqing-distrik, Tianjin, China gebou. Die 2SZ-FE- en 3SZ-FE-variasies word ook vervaardig in die Karawang-enjinaanleg van PT Astra Daihatsu Motor in Indonesië. Die 1SZ-FE is gesamentlik deur Toyota en Daihatsu ontwikkel. Dit het 'n inhoudsmaat van 997 cubic centimetres (1.0 L) en het 4 kleppe per silinder. Boor en slag is 69x66.7 mm, met 'n kompressieverhouding van 10,0:1. Die uitset is 51.5 kW teen 6000 opm met 95 Nm se wringkrag teen 4000 opm. Dit beskik oor veranderbare kleptydreëling (VVT-i), afgestelde krukas en nouhoekkleppe wat wrywingsverliese verminder. Enjinmassa van 68 kilograms (150 lb) is bereik deur 'n gietyster-silinderblok te vervaardig volgens die koelboksmetode. Toepassings Toyota Yaris / Echo / Vitz Die 2SZ-FE het 'n inhoudsmaat van 1,298 cc (1.3 L).